

Република Србија

Аутономна Покрајина Војводина

Општина Апатин

**ОПШТИНСКА УПРАВА ОПШТИНЕ АПАТИН**

Број: 404-104/ 2018-IV

Датум: 16.4.2018.

Апатин

На основу члана 57. став 1. и члана 60. став 1. тачка 1. Закона о јавним набавкама („Службени гласник РС“, бр. 124/2012, 14/2015 и 68/2015) наручилац ОПШТИНСКА УПРАВА ОПШТИНЕ АПАТИН, ул. Српских владара бр. 29 АПАТИН објављује

**ПОЗИВ ЗА ПОДНОШЕЊЕ ПОНУДЕ У ПОСТУПКУ ЈАВНЕ НАБАВКЕ МАЛИХ ВРЕДНОСТИ бр. 5/2018**

**1.1. Наручилац:** Општинска управа Општине Апатин **,** ул. Српских владара бр. 29, Апатин

25260

**1.2. Интернет страница -** [www.soapatin.org](http://www.soapatin.org/)

**1.3. Врста наручиоца –** орган локалне самоуправе

**1.4.Врста поступка јавне набавке – јавна набавка мале вредности**

Поступак јавне набавке се спроводи ради закључења уговора о јавној набавци услуга –

Израда пројектно - техничке документације

* саобраћајнице у улици Мајор Тепића
* бициклитичке стазе Бања Јунаковић-Свилојево
* пут од Средње улице до јаслица

На поступак јавне набавке примењиваће се:

• Закон о јавним набавкама

• Подзаконски акти донети на основу Закона о јавним набавкама

• Прописи и нормативи везани за предметнеу услугу

**1.5.Врста предмета –** набавка услуге – бр. 5/2018 – Израда пројектно-техничке документације

**Назив и ознака из општег речника набавки**:

71320000 Услуге техничког пројектовања

Понуде морају бити у целини припремљене у складу са конкурсном документацијом. Испорука услуге мора бити у складу са захтевом Наручиоца и под условима и на начин утврђен прописима и нормативима везаним за предметну услугу.

**1.6. Подаци о предмету јавне набавке на који се односи конкурсна документација, а која ће бити ближе одређена у оквиру техничке спецификације**

Врста, спецификација, количина и опис услуге која је предмет јавне набавке, детаљно су приказани у конкурсној документацији .

Понуда мора да садржи и све документе и доказе које је Наручилац тражио како би се утврдила

испуњеност обавезних услова, оценила озбиљност и квалитет понуде.

**1.7. Обавештење**

Ако понуђач у понуди наведе да ће делимично извршење набавке поверити Подизвођачу дужан је да наведе назив подизвођача. Проценат укупне вредности набавке који ће се поверити подизвођачу не може бити већи од 50 %

**1.8. Елементи критеријума за доделу уговора**

Одлука о додели уговора донеће се применом критеријума „**најнижа понуђена цена**“

**1.9. Начин преузимања конкурсне документације**

У складу са чланом 62. ЗЈН конкурсна документација је објављена на Порталу јавних

набавки и на интернет страници наручиоца - [www.soapatin.org](http://www.soapatin.org/).

Додатна објашњења у вези конкурсне документације

Понуђач може, у писаном облику, на адресу Наручиоца – Општинска управа општине Апатин, ул. Српских владара бр. 29, 25260 Апатин, са назнаком: „Питања за Комисију за јавну набавку „ Израда пројектно-техничке документације“ на следеће е-маил адресе: [danijela.djukic@soapatin.org](mailto:danijela.djukic@soapatin.org), [apadir@soapatin.org](mailto:apadir@soapatin.org), тражити од Наручиоца додатне информације или појашњења у вези са припремањем понуде, најкасније 5 (пет) дана пре истека рока за подношење понуда.

**1.10.Подаци о начину и месту подношења понуда, року, односно датуму и сату за подношење понуда**

**Начин и место подношења понуде**: Понуде, са припадајућом документацијом,

достављају се у затвореној и запечаћеној коверти на адресу наручиоца: **Општинска управа општине Апатин, ул. Српских владара бр. 29, 25260 Апатин** са обавезном назнаком на лицу коверте:"Не отварати –jaвна набавка набавка набавка услуге – бр. 5/2018 Израда пројектно-техничке документације за поштом или лично.

На полеђини коверте обавезно навести назив, адресу, број телефона и факса понуђача, е

-маил адресу, као и име особе за контакт.

**Последњи дан рока, односно датум и сат за подношење понуда:** Рок за подношење понуда је **25.04.2018. године до 12,00 часова.**

**Последице пропуштања рока одређеног за подношење понуда:** Понуда која буде примљена након датума и сата одређеног за подношење понуда сматраће се неблаговременом.

У року за подношење понуде понуђач може да измени, допуни или опозове своју понуду,

на начин који је одређен за подношење понуде. Понуђач је дужан да јасно назначи који део понуде мења, односно која документа накнадно доставља. По истеку рока за подношење понуда понуђач не може да повуче или да мења своју понуду.

**1.11.Обавештење о месту, дану и сату отварања понуда, као и времену и начину подношења пуномоћја:**

**Место отварања понуда:** Јавно отварање понуда обавиће се у просторијама Наручиоца

Општинске управе општине Апатин, Српских владара број 29 – први спрат **Плава сала**.

Дан и сат отварања понуда: **25.04.2018. године у 12.30 часова.**

**Услови под којима представници понуђача могу учествовати у поступку отварања**

**понуда:** Отварању понуда могу присуствовати сва заинтересована лица. Пре почетка поступка јавног

отварања понуда, овлашћени представници понуђача дужни су да Комисији за јавну набавку

Наручиоца предају овлашћење за учешће у поступку отварања понуда. Овлашћење мора да садржи:

име и презиме овлашћеног представника, број личне карте и матични број, потпис и печат

овлашћеног лица. Без оваквог овлашћења, представник има право само на присуство и не може

предузимати активне радње у поступку (потписивање записника, истицање приговора на отварање

понуда и друго).

**1.12.Обавештење о року у коме ће Наручилац донети одлуку о додели уговора:**

Одлука о додели уговора донеће се у року до 10 (десет) дана од дана отварања понуда и биће објављена на Порталу јавних набавки и интернет страници наручиоца, у року од 3 (три) дана од дана њеног доношења.

Наручилац задражава право да из објективног и доказивог разлога повуче позив или одустане од ове јавне набавке, поништи јавни позив, не изврши избор, да изврши контролу понуђача и тражи додатна обавештења од понуђача, као и друга права у складу са Законом о јавним набавкама.

**1.13.Лица за контакт**

Данијела Ђукић: [danijela.djukic@soapatin.org](mailto:danijela.djukic@soapatin.org)

Снежана Радмановић Пејић: [apadir@soapatin.org](mailto:apadir@soapatin.org)

НАЧЕЛНИК ОПШТИНСКЕ УПРАВЕ ОПШТИНЕ АПАТИН

дипл. правник Недељко Вученовић